# Lubuntu

Lubuntu (IPA: [luːˈbuːntuː]) és una distribució oficial del projecte Ubuntu que té com a lema "menys recursos i més eficiència energètica", utilitzant per a aquesta tasca l'entorn d'escriptori LXDE. El nom Lubuntu sorgeix de la combinació entre LXDE i Ubuntu, seguint l'exemple de Kubuntu o Xubuntu.
Lubuntu va rebre el reconeixement com un membre oficial de la família Ubuntu l'11 de maig de 2011, començant amb el Lubuntu 11.10, que va ésser publicat el 13 d'octubre de 2011.
El gestor LXDE fa ús de l'administrador de finestres Openbox i intenta ésser un sistema operatiu que requereix pocs recursos de memòria RAM, CPU i altres components ideats per també equips portàtils de recursos limitats com ordinadors personals ultraportàtils, dispositius mòbils i ordinadors antics. Amb aquest ideal i esquema de desenvolupament entra en competència interna amb Xubuntu.

## Història

L'escriptori LXDE ja estava disponible a Ubuntu com a paquet opcional des de la versió 8.10 (Intrepid Ibex).
El febrer de 2009 Mark Shuttleworth fou convidat a participar amb LXDE en un projecte conjunt amb la comunitat Ubuntu, que tenia com a objectiu liderar un nou sistema operatiu a partir d'Ubuntu anomenat Lubuntu.
El març de 2009, el projecte Lubuntu fou creat al Launchpad per Mario Behling, incloent-hi una primera versió del logotip. A més el projecte fou anunciat a la pàgina oficial d'Ubuntu i incloïa la llista d'aplicacions, paquets i components del sistema operatiu.
L'agost de 2009 s'alliberà la primera ISO de prova com un Live CD, que no es podia instal·lar encara.
L'11 de maig de 2011 Lubuntu passà a formar part com a membre oficial de la família Ubuntu, per poder tenir major visibilitat en la comunitat. A més, els seus paquets estaran disponibles en els repositoris oficials d'Ubuntu, igual que les imatges ISO.

### Lubuntu 13.04

Lubuntu 13.04 va ésser alliberat el 25 d'abril de 2013.
Aquesta versió només incorpora alguns canvis de menor importància sobre el Lubuntu 12.10, incloent-hi una nova versió del gestor de fitxers PCManFM que incorpora una utilitat de cerca integrada. A causa de l'actualització del gestor de fitxers, la utilitat de cerca del Catfish ja no era necessària i ha estat eliminada. El Lubuntu 12.10 també va introduir algunes millores d'estil, amb nous fons d'escriptori, noves icones i una nova presentació de diapositives en la instal·lació.
Els requisits mínims del sistema del Lubuntu 13.04 són una CPU Pentium II o Celeron amb suport PAE, 128 MB de RAM i almenys 2 GB d'espai en disc dur. Aquesta versió també suporta encara l'arquitectura PowerPC, que requereix un processador G4 a 867MHz i 640 MB de RAM com a mínim.

## Aplicacions

A partir de la versió 11.10 Lubuntu va incloure les següents aplicacions:
| Aplicacions d'usuari AbiWord - processador de textos Audacious - reproductor de música Chromium - navegador web Evince - Lector PDF Galculator - calculadora Gnumeric - Full de càlcul guvcview - vídeo càmera MPlayer - reproductor de vídeo MTPaint - dibuix gràfic Pidgin - missatgeria instantània i microblog Scrot - eina de captura de pantalla Simple Scan - escànner Sylpheed - client de correu Synaptic - gestor de paquets Transmission - client de bittorrent Update Manager - gestor d'actualitzacions File-roller - arxivador XChat - xat IRC Xfburn - gravador de CD Xpad - programa d'anotacions XScreenSaver - configuració del protector de pantalla | De LXDE GPicView - Visor d'imatges Leafpad - editor de textos LXAppearance - Configuració aparença LXDE Common LXDM - Gestor d'entrada LXLauncher LXPanel LXRandr LXSession LXSession Edit LXShortCut LXTerminal Menu-Cache Openbox - gestor de finestres PCManFM - gestor d'arxius |
Lubuntu també inclou accés als dipòsits de programari a través de Synaptic package manager, permetent la instal·lació de qualsevol aplicació d'Ubuntu.

### Historial de llançaments

| Versió | Nom codi | Data de llançament | Suport fins a | Comentari |
| Una versió antiga, sense suport: 8.10 | Intrepid Ibex | 30 d'octubre de 2010 (2010-10-30) | Abril 2010 (2010-04) | Disponible com a paquet d'escriptori opcional |
| Una versió antiga, sense suport: 9.04 | Jaunty Jackalope | 23 d'abril de 2009 (2009-04-23) | Octubre 2010 (2010-10) | Disponible com a paquet d'escriptori opcional |
| Una versió antiga, sense suport: 9.10 | Karmic Koala | 29 d'octubre de 2009 (2009-10-29) | Abril 2011 (2011-04) | Disponible només com un paquet d'escriptori de descàrrega opcional. |
| Una versió antiga, sense suport: 10.04 | Lucid Lynx | 29 d'abril de 2010 (2010-04-29) | Abril 2013 (2013-04) | Versió amb suport de llarg termini (com si fos LTS) per a CPU's antigues. |
| Una versió antiga, sense suport: 10.10 | Maverick Meerkat | 24 d'octubre de 2010 (2010-10-24) | Abril 2012 (2012-04) | Considerada com a versió beta estable. |
| Una versió antiga, sense suport: 11.04 | Natty Narwhal | 28 d'abril de 2011 (2011-04-28) | Octubre 2012 (2012-10) | |
| Una versió antiga, sense suport: 11.10 | Oneiric Ocelot | 13 d'octubre de 2011 (2011-10-13) | Abril 2013 (2013-04) | Primera versió amb l'aprovació oficial com a membre de la família Ubuntu. Primera versió amb un LiveCD x86-64 oficial. |
| Una versió antiga, sense suport: 12.04 | Precise Pangolin | 26 d'abril de 2012 (2012-04-26) | Octubre 2013 (2013-10) | A diferencia d'Ubuntu no es una versió LTS. |
| Una versió antiga, sense suport: 12.10 | Quantal Quetzal | 18 d'octubre de 2012 (2012-10-18) | Abril 2014 (2014-04) | Inclou un nou tema anomenat Box Icon Theme |
| Una versió antiga, sense suport: 13.04 | Raring Ringtail | 25 d'abril de 2013 (2013-04-25) | Desembre 2013 (2013-12) | |
| Una versió antiga, sense suport: 13.10 | Saucy Salamander | Octubre 201317 d'octubre de 2013 (2013-10-17) | Juny de 2014Juny 2014 (2014-06) | Chromium fou substituït per Firefox |
| Una versió antiga, sense suport: 14.04 LTS | Trusty Tahr | 17 d'abril de 2014 (2014-04-17) | Abril 2017 (2017-04) | Primera versió amb suport de 3 anys, (LTS long-term support) |
| Una versió antiga, sense suport: 14.10 | Utopic Unicorn | 24 d'octubre de 2014 (2014-10-24) | Juny 2015 (2015-06) | |
| Una versió antiga, sense suport: 15.04 | Vivid Vervet | 23 d'abril de 2015 (2015-04-23) | Desembre 2015 (2015-12) | |
| Una versió antiga, sense suport: 15.10 | Wily Werewolf | 22 d'octubre de 2015 (2015-10-22) | Juny 2016 (2016-06) | |
| Una versió antiga, encara amb suport: 16.04 LTS | Xenial Xerus | 21 d'abril de 2016 (2016-04-21) | Abril 2019 (2019-04) | Segona versió amb suport a llarg termini (LTS). |
| Una versió antiga, sense suport: 16.10 | Yaketty Yak | 13 d'octubre de 2016 | Juny 2017 | Versió antiga, sense suport |
| Una versió antiga, sense suport: 17.04 | Zesty Zapus | 13 d'abril de 2017 | Gener 2018 | Versió actual |
| Una versió antiga, encara amb suport: 17.10 | Artful Aardvark | 19 d'octubre de 2017 | Juliol 2018 | |
| La darrera versió estable: 18.04 LTS | Bionic Beaver | 26 d'abril de 2018 (2018-04-26) | Abril 2021 (2021-04) | Versió LTS actual |
| Llegenda:Versió antigaVersió antiga, amb suportDarrera versióDarrera versió preliminarProper llançament |

## Característiques

* Els requisits de maquinari de LXDE són similars als de Windows 98 (potser una mica més alts). Un vell CPU Pentium II és suficient.
* Un cop X11 i LXDE són iniciats, l'ús de memòria és de 45 MB en màquines i386. Aquest valor pot ser més alt o més baix depenent de les diferents configuracions del sistema.
* Tot i que LXDE no requereix maquinari sofisticat, altres aplicacions X sí que poden necessitar-lo. Per exemple, Firefox i OpenOffice.org consumeixen nivells alts de memòria. Així que es recomana tenir més de 128MB de RAM.

## Referències

* 1 2 Smart, Chris. «Another day, another Ubuntu derivative.», May 2009. [Consulta: 21 maig 2009].
* 1 2 LXDE. «Lubuntu? LXDE Meet up with Mark Shuttleworth in Berlin», February 2009. [Consulta: 21 maig 2009].
* 1 2 Canonical Ltd. «Lubuntu», May 2009. [Consulta: 24 maig 2009].
* ↑ Lubuntu Project. «About Lubuntu», undated. [Consulta: 14 desembre 2010].
* ↑ DistroWatch. «Lubuntu», October 2010. [Consulta: 30 desembre 2010].
* ↑ Sneddon, Joey «Lubuntu made ‘official Ubuntu derivative’». OMG Ubuntu [Consulta: 11 maig 2011].
* ↑ Kissling, Kristian and Rikki Kite «Ubuntu Makes Lubuntu Official Derivative». Ubuntu User [Consulta: 15 maig 2011].
* ↑ Behling, Mario. «lubuntu on track to official status as Ubuntu flavour», May 2011. [Consulta: 28 maig 2011].
* 1 2 3 LXDE Wiki. «Ubuntu», November 2008. Arxivat de l'original el 2012-04-27. [Consulta: 3 desembre 2008].
* ↑ TuxJournal.net. «Interview with Mario Behling of LXDE page 1», 2009. [Consulta: 21 juliol 2009].
* ↑ TuxJournal.net. «Interview with Mario Behling of LXDE page 4», 2009. [Consulta: 21 juliol 2009].
* ↑ Behling, Mario. «Lubuntu», March 2009. [Consulta: 24 maig 2009].
* ↑ Behling, Mario. «First Lubuntu test ISO available», August 2009. [Consulta: 4 setembre 2009].
* ↑ DistroWatch. «DistroWatch Weekly, Issue 319, 7 September 2009», September 2009. [Consulta: 8 setembre 2009].
* ↑ Sneddon, Joey. «Lubuntu made ‘official Ubuntu derivative’», May 2011. [Consulta: 11 octubre 2011].
* ↑ Kissling, Kristian; Kite, Rikki. «Ubuntu Makes Lubuntu Official Derivative», May 2011. [Consulta: 11 octubre 2011].
* ↑ «Lubuntu/Developers». Ubuntu wiki. Lubuntu, 10-03-2013. [Consulta: 14 març 2013].
* ↑ «Lubuntu/Announcement/13.04 - Ubuntu Wiki». Wiki.ubuntu.com. Arxivat de l'original el 2013-06-01. [Consulta: 28 abril 2013].
* 1 2 Joey-Elijah Sneddon. «Ubuntu Flavours Release 13.04 Updates». OMG! Ubuntu!, 25-04-2013. [Consulta: 6 maig 2013].
* ↑ Lavergne, Julian. «Lubuntu Applications», October 2011. Arxivat de l'original el 10 de febrer 2017. [Consulta: 14 octubre 2011].
* ↑ «Lubuntu oficial postergado hasta la versión 10.04» (en castellà). vivalinux.com.ar, 2009. [Consulta: 13 gener 2010].
* ↑ MaverickReleaseSchedule - Ubuntu Wiki
* ↑ «lubuntu 10.10 released» (en anglès). lubuntu.net. Arxivat de l'original el 2010-10-16. [Consulta: 20 març 2016].
* ↑ «XenialXerus/ReleaseSchedule - Ubuntu Wiki» (en anglès). ubuntu.com. [Consulta: 20 març 2016].

## Vegeu també

* LXDE
* Xubuntu - utilitzant l'entorn d'escriptori XFCE.
* Linux Mint LXDE - un projecte similar basat en Ubuntu i LXDE.

## Enllaços externs

* Lubuntu - Lloc web oficial
* Lubuntu a Launchpad (anglès)
* Documentació de Lubuntu
* Lubuntu - Ubuntu Wiki